**Tot ce am**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot ce am

Mă-ntreb de astăzi mă mai cauți

Prin versuri reci ,înfrigurate,

Stăpână sunt pe-al vieții flaut

Dar zile curg nenumărate

Şi simt pădurea cum se zbate

Şoptind în urma mea poveşti,

Iar pajiştile-nrourate

Îmi spun încet tot ce gândeşti...

Nimic din noi nu va rămâne,

Doar scrumul clipei pe alei,

Doar praful urmei mele triste

Pierdută printre flori de tei...

Un clinchet trist printre imagini

De nopți târzii apuse-n vis

Şi doar îngălbenite pagini

Purtându-te prin paradis !

Dar uite azi, perdeaua nopții

Pe-asfaltul rece -ncet se lasă,

Ca viața mea în palma sorții

Când gândurile iar m-apasă.

Mai pun o ramă peste zarea

Ce pare doar un vechi tablou,

Când cerul s-a unit cu marea

Ce curge dintr-un vechi stilou...

Mai pierd din mâini o adiere,

Iar frunzele tresar prin ram.

Când versul meu din nou te cere

Îți las în urmă tot ce am...